
Leponex, tabletter

Leponex kan medføre agranulocytose. Brugen bør begrænses til patienter:

· med skizofreni som ikke responderer på, eller er intolerante over for, antipsykotisk medicinering

· eller patienter med psykose i forbindelse med Parkinsons sygdom, når anden behandling ikke har haft effekt (se pkt. 4.1),

· som initialt har normale resultater for neutrofile granulocytter (absolut neutrofiltal, ANC) ≥1.500/mm3(1,5x109/l) i den almindelige befolkning og ≥1.000/mm3(1,0x109/l) hos patienter med bekræftet benign etnisk neutropeni (BEN), og
· hos hvilke der kan foretages regelmæssig absolut neutrofiltælling (ANC) som følger: ugentligt i løbet af de første 18 uger af behandlingen, derefter månedligt i de følgende 34 uger (dvs. indtil afslutningen af det første behandlingsår). Efter 12 måneder skal monitoreringen af ANC reduceres til én gang hver 12. uge, hvis der ikke har været neutropeni i det første år Efter 24 måneder skal der foretages en ANC-måling én gang om året, forudsat at der ikke har været neutropeni i de foregående to år. Hvis der har været mild neutropeni under behandlingen og den efterfølgende er stabiliseret og/eller afhjulpet, skal ANC monitoreres hver måned under hele behandlingen. ANC skal straks måles, hvis der opstår tegn eller symptomer på infektion (f.eks. feber, ondt i halsen, sår i munden/halsen). Der bør overvejes yderligere ANC-måling hos ældre patienter og efter tilsætning af valproinsyre til clozapin, navnlig i initieringsperioden (se pkt. 4.4 og 4.5). 
Ordinerende læger skal følge de angivne forholdsregler fuldstændig. Ved hver konsultation skal patienten i behandling med Leponex mindes om straks at kontakte den behandlende læge, hvis der opstår nogen form for infektion. Man skal være særlig opmærksom på influenzalignende klager, så som feber eller ondt i halsen, samt andre tegn på infektion, som kan være en indikation på neutropeni (se pkt. 4.4).

Leponex skal ordineres under streng medicinsk kontrol i overensstemmelse med officielle anbefalinger (se pkt. 4.4).
Myokarditis

Clozapin er forbundet med øget risiko for myokarditis, som i sjældne tilfælde har været fatalt. Den øgede risiko for myokarditis er størst i de første 2 måneder af behandlingen. Der er ligeledes indberettet sjældne tilfælde af fatal kardiomyopati (se pkt. 4.4).

Myokarditis eller kardiomyopati bør mistænkes hos patienter, som oplever vedvarende takykardi under hvile, særligt i de første 2 måneder af behandlingen, og/eller palpitationer, arytmier, smerter i brystet og andre tegn og symptomer på hjertesvigt (f.eks. uforklaret træthed, dyspnø, takypnø) eller symptomer, der ligner myokardieinfarkt (se pkt. 4.4).

Ved mistanke om myokarditis eller kardiomyopati, skal behandling med Leponex straks seponeres og patienten henvises straks til en kardiolog (se pkt. 4.4).

Patienter med clozapin-induceret myokarditis eller kardiomyopati må ikke få genoptaget behandlingen med clozapin (se pkt. 4.3 og 4.4).

1. 
LÆGEMIDLETS NAVN

Leponex

2. 
KVALITATIV OG KVANTITATIV SAMMENSÆTNING

Hver tablet indeholder 100 mg clozapin.

Hjælpestof(fer), som behandleren skal være opmærksom på: 

100 mg Leponex indeholder også 192,0 mg lactosemonohydrat per tablet.
Alle hjælpestoffer er anført under pkt. 6.1.
3. 
LÆGEMIDDELFORM


Tabletter (Epione)
Tabletten kan deles i to lige store dele.

4. 
KLINISKE OPLYSNINGER
4.1
Terapeutiske indikationer

Behandlingsresistent skizofreni

Leponex er indiceret til behandlingsresistente, skizofrene patienter samt til skizofrene patienter, som oplever svære, ubehandlelige neurologiske bivirkninger ved andre antipsykotiske lægemidler, inklusiv et atypisk antipsykotika.

Behandlingsresistens defineres som manglende tilfredsstillende klinisk bedring, til trods for brug af tilstrækkelige doser af mindst to forskellige antipsykotiske lægemidler, inklusiv et atypisk antipsykotika, ordineret igennem en tilstrækkelig periode.


Psykose i forbindelse med Parkinsons sygdom

Leponex er også indiceret ved psykotiske forstyrrelser, der opstår i forbindelse med Parkinsons sygdom, hvis der er manglende effekt ved standardbehandling.
4.2
Dosering og indgivelsesmåde
Styrelsen gør opmærksom på, at ikke alle godkendte doseringsmuligheder/ anvendelsesmuligheder kan følges med dette lægemiddel, hvorfor indlægssedlen bør informere brugeren om dette.
Dosering

Dosis skal justeres individuelt. Den enkelte patient bør have laveste effektive dosis. For doser, der ikke kan opnås/er praktiske med den valgte styrke, kan anden styrke vælges. Forsigtig titrering og opdelt doseringsskema er nødvendigt for at minimere risikoen for hypotension, krampeanfald og sedation.

Påbegyndelse af behandling med Leponex skal begrænses til patienter med en ANC ≥1.500/mm3 (1,5x109/l) inden for standardiserede normalgrænser.

Dosisjustering er indiceret til patienter, der samtidig får medicin med farmakodynamisk og farmakokinetisk interaktion med Leponex, så som benzodiazepiner og SSRI’er (selective serotonin re-uptake inhibitors) (se pkt. 4.5).

Skift fra tidligere antipsykotisk behandling til Leponex

Det anbefales generelt ikke at anvende Leponex i kombination med andre antipsykotika. Når behandling med Leponex initieres hos en patient, der allerede er i oral antipsykotisk behandling, anbefales det først at seponere det andet antipsykotika ved at nedtitrere dosis.

Følgende doser anbefales:

Behandlingsresistente skizofrene patienter

Påbegyndelse af behandling

12,5 mg én eller to gange den første dag, efterfulgt af 25 mg én eller to gange den anden dag. Hvis dette er veltolereret, kan daglig dosis langsomt øges med 25-50 mg ad gangen, indtil der inden for 2-3 uger nås et dosisniveau på op til 300 mg/dag. Om nødvendigt, kan dosis herefter yderligere øges med 50-100 mg ad gangen i intervaller på halve eller, helst, hele uger.

Terapeutisk dosisspænd

Antipsykotisk effekt kan, hos de fleste patienter, forventes ved 200-450 mg/dag, givet som delte doser. Den totale daglige dosis kan fordeles ujævnt, med den største dosis ved sengetid.

Maksimal dosis

For at opnå fuld terapeutisk effekt, kan enkelte patienter have behov for større doser, i hvilket tilfælde hensigtsmæssige øgninger (ikke over 100 mg) er tilladt op til 900 mg/dag. Man bør dog være opmærksom på den øgede risiko for bivirkninger (særligt kramper) ved doser over 450 mg/dag.

Vedligeholdelsesdosis

Efter der er opnået maksimal terapeutisk effekt, kan mange patienter behandles effektivt ved lavere doser. Omhyggelig nedtitrering anbefales derfor. Behandlingen bør opretholdes i mindst 6 måneder. Hvis den daglige dosis ikke overstiger 200 mg, kan administration 1 gang daglig om aftenen være hensigtsmæssig.

Seponering af behandling

Hvis der planlægges seponering af behandling med Leponex, anbefales gradvis reduktion i dosis over en periode på 1-2 uger. Hvis akut seponering er nødvendig, bør patienten omhyggeligt observeres for optræden af seponeringsreaktioner (se pkt. 4.4).

Genbehandling

Hos patienter, hvor der er gået mere end 2 dage siden sidste dosis af Leponex, bør behandlingen genstarte med 12,5 mg én eller to gange den første dag. Hvis denne dosis er veltolereret, kan det muligvis lade sig gøre at titrere dosis til terapeutisk niveau hurtigere end det anbefales ved initial behandling. Patienter der tidligere har oplevet vejrtrækningsstop eller hjertestop ved initial dosering (se pkt. 4.4.), men efterfølgende kunne titreres med succes til terapeutisk dosis, bør dog re-titreres med stor forsigtighed.

Psykotiske forstyrrelser i forbindelse med Parkinsons sygdom, i tilfælde af behandlingssvigt ved standardregime

Behandlingsstart

Startdosis må ikke overstige 12,5 mg/dag taget om aftenen. Efterfølgende dosisøgninger skal ske i trin af 12,5 mg, med maksimalt to trin per uge, op til maksimalt 50 mg - en dosis, der først kan nås ved afslutningen af den anden uge. Den totale daglige dosis bør helst gives som enkeltdosis om aftenen.

Terapeutisk doseringsinterval

Den gennemsnitlige effektive dosis er som regel mellem 25 og 37,5 mg/dag. Hvis behandling i mindst én uge med en dosis på 50 mg ikke giver tilfredsstillende terapeutisk respons, kan dosis forsigtigt øges i trin af 12,5 mg/uge.

Maksimal dosis

Doser på 50 mg/dag bør kun overskrides i særlige tilfælde, og den maksimale dosis på 100 mg/dag må aldrig overskrides.

Dosisstigninger bør begrænses eller udsættes hvis der opstår ortostatisk hypotension, voldsom sedering eller konfusion. Blodtrykket skal monitoreres i løbet af de første ugers behandling.

Vedligeholdelsesdosis

Ved fuldstændig remission af psykotiske symptomer i mindst 2 uger, kan anti-parkinsonmedicinen øges, hvis dette er indiceret på baggrund af motorisk status. Hvis dette resulterer i recidiv af psykotiske symptomer, kan dosis af Leponex øges i trin af 12,5 mg/uge, op til maksimalt 100 mg/dag, taget i én eller to delte doser (se ovenfor).

Afsluttende behandling

Afsluttende behandling: Der anbefales en gradvis reduktion af dosis i trin af 12,5 mg over en periode på mindst én uge (helst to).

Behandlingen skal straks seponeres i tilfælde af neutropeni eller agranulocytose (se pkt. 4.4). Det er i denne situation vigtigt at monitorere patienten omhyggeligt psykiatrisk, da symptomer kan recidivere meget hurtigt.

Særlige populationer

Nedsat leverfunktion

Patienter med nedsat leverfunktion skal modtage Leponex med forsigtighed med regelmæssig monitorering af leverfunktionstests (se pkt. 4.4).

Pædiatrisk population

Der er ikke blevet udført pædiatriske studier. Sikkerheden og effekten af Leponex i børn og unge under 16 år er ikke blevet fastslået. Det bør ikke bruges i denne gruppe før yderligere data bliver tilgængelig.

Patienter på 60 år og derover

Ved initiering af behandling anbefales en speciel lav dosis (12,5 mg gives en gang daglig den første dag), med efterfølgende dosisstigninger begrænset til 25 mg/dag.

Administration


Leponex administreres oralt.

4.3
Kontraindikationer
· Overfølsomhed over for det aktive stof eller over for et eller flere af hjælpestofferne anført i pkt. 6.1.

· Patienter der ikke er i stand til at få foretaget regelmæssige blodprøver.

· Toksisk eller idiosynkratisk granulocytopeni/agranulocytose i anamnesen (med undtagelse af granulocytopeni/agranulocytose fra tidligere kemoterapi).

· Tidligere Leponex-induceret agranulocytose.

· Behandling med Leponex må ikke påbegyndes samtidig med lægemidler, der vides at have betydeligt potentiale for at medføre agranulocytose; samtidigt brug af depot-antipsykotika frarådes.

· Nedsat knoglemarvsfunktion.

· Ukontrolleret epilepsi.

· Alkoholisk eller anden toksisk psykose, påvirkning af stoffer, komatøse tilstande.

· Kredsløbskollaps og/eller CNS-depression af enhver årsag.

· Svære nyre- eller hjerteforstyrrelser (f.eks. myokarditis).

· Aktiv leversygdom forbundet med kvalme, anoreksi eller gulsot; progressiv leversygdom, leversvigt.

· Paralytisk ileus.

4.4
Særlige advarsler og forsigtighedsregler vedrørende brugen

Svære kutane bivirkninger (SCAR’er)

Der er rapporteret om lægemiddelinduceret udslæt med eosinofili og systemiske symptomer (DRESS), som kan være livstruende eller dødelige, i forbindelse med clozapin (se pkt. 4.8).

Patienterne bør informeres om tegn og symptomer på DRESS og overvåges nøje.

Hvis der opstår tegn og symptomer på denne reaktion, bør clozapin straks seponeres, og en alternativ behandling bør overvejes (efter behov).

Hvis patienten har udviklet DRESS ved brug af clozapin, må behandling med clozapin ikke genoptages hos denne patient på noget tidspunkt.

Agranulocytose

Leponex kan forårsage agranulocytose. Forekomsten af agranulocytose og fatalitetsraten hos dem der udvikler agranulocytose er faldet betragteligt siden indførelsen af ANC-monitorering. Følgende sikkerhedsmæssige forholdsregler er derfor påkrævede og bør udføres i overensstemmelse med officielle anbefalinger.

På grund af de risici der er forbundet med Leponex, skal brugen begrænses til patienter, hvor behandling er indiceret som angivet i pkt. 4.1 og:

· som initialt har normale neutrofilfund (absolut neutrofiltal (ANC)) ≥ 1.500/mm3(1,5x109/l) i den almindelige befolkning og ≥ 1.000/mm3(1,0x109/l) hos patienter med bekræftet benign etnisk neutropeni (BEN), og
· hvor regelmæssige målinger af ANC kan udføres ugentlig i løbet af de første 18 uger og derefter månedligt i de næste 34 uger. Efter 12 måneder skal ANC monitoreres hver 12. uge, hvis der ikke har været neutropeni i det første år. Efter 24 måneder skal ANC kun monitoreres én gang om året, hvis der ikke har været neutropeni i de foregående to år. Hvis der har været mild neutropeni under behandlingen og den efterfølgende er stabiliseret og/eller afhjulpet, skal ANC monitoreres hver måned under hele behandlingen.
Før påbegyndelse af behandling med clozapin skal patienterne have taget blodprøver (se “agranulocytose”), have en anamnese og gennemført en fysisk undersøgelse. Patienter med hjertesygdom eller abnorme kardielle resultater af undersøgelser i anamnesen bør henvises til en specialist til yderligere undersøgelser, som kan inkludere et EKG, og patienten bør kun behandles hvis de forventede fordele klart opvejer risikoen (se pkt. 4.3). Den ordinerende læge bør overveje at foretage et EKG før behandling.

Ordinerende læger skal følge de angivne forholdsregler fuldstændig.

Inden påbegyndelse af behandling skal lægen, så godt det er muligt, sikre sig, at patienten ikke tidligere har oplevet hæmatologiske bivirkninger i forbindelse med clozapin, der medførte behov for seponering. Lægemidlet bør ikke ordineres for længere perioder end intervallet mellem to blodprøver.

Akut seponering af Leponex er påkrævet hvis ANC er mindre end 1.000/mm3 (1,0x109/l) på et hvilket som helst tidspunkt i løbet af behandlingen med Leponex. Patienter som har fået seponeret Leponex som følge af ANC-mangel, må ikke genoptage behandlingen med Leponex.

Ved hver konsultation skal patienten i behandling med Leponex mindes om straks at kontakte den behandlende læge, hvis der opstår nogen form for infektion. Man bør være særlig opmærksom på influenzalignende klager, så som feber eller ondt i halsen, samt andre tegn på infektion, som kan være en indikation på neutropeni. Patienten og patientens plejere skal informeres om, at patienten i sådanne tilfælde straks skal have foretaget blodtælling. Ordinerende læger opfordres til at registrere alle patientens blodprøveresultater og at tage de nødvendige skridt i forhold til at forhindre, at disse patienter uforsætlig behandles med stoffet i fremtiden.

Patienter med primære knoglemarvsforstyrrelser i anamnesen bør kun behandles, hvis det vurderes, at fordelene opvejer risikoen. De bør vurderes omhyggeligt af en hæmatolog inden påbegyndelse af behandling med Leponex.

Behandling af patienter med benign etnisk neutropeni (BEN) bør overvejes grundigt, og bør kun startes på Leponex efter aftale med en hæmatolog (se punktet ”Patienter med benign etnisk neutropeni (BEN)”.

Monitorering af ANC

Differentialblodtælling skal foretages inden for 10 dage før påbegyndelse af behandling med Leponex for at sikre, at kun patienter med ANC ( 1.500/mm3 (1,5x109/l)) bliver behandlet med Leponex. Efter påbegyndelse af behandling med Leponex skal ANC monitoreres ugentligt igennem de første 18 uger og dernæst hver måned i de næste 34 uger. Efter 12 måneder skal ANC monitoreres hver 12. uge, hvis der ikke har været neutropeni i det første år. Efter 24 måneder skal ANC kun monitoreres én gang om året, hvis der ikke har været neutropeni i de foregående to år. Hvis der har været mild neutropeni under behandlingen og den efterfølgende er stabiliseret og/eller afhjulpet, skal ANC monitoreres hver måned under hele behandlingen..

Monitoreringen skal fortsætte gennem hele behandlingen som beskrevet før og 4 uger efter fuldstændig seponering af Leponex eller indtil laboratorieværdierne er normaliserede (se ’Lavt ANC’ nedenfor). Ved hver konsultation, skal patienten mindes om straks at kontakte ordinerende læge, hvis der opstår nogen form for infektion, feber, ondt i halsen eller andre influenzalignende symptomer. Differentialblodtælling skal straks foretages, hvis der opstår symptomer eller tegn på en infektion.
Lavt ANC

Hvis ANC under behandlingen med Leponex falder til mellem 1.500/mm3 (1,5x109/l) og 1.000/mm3 (1,0x109/l), skal der foretages hæmatologiske vurderinger mindst to gange om ugen indtil patientens ANC stabiliseres i området 1.000-1.500/mm3 (1,0-1,5x109/l) eller højere. Efter stabilisering og/eller resolution skal ANC monitoreres en gang om måneden under hele behandlingen.
Behandling med Leponex skal straks seponeres hvis ANC er mindre end 1.000/mm3 (1,0x109/l) under behandling med Leponex. Derefter skal der foretages differentialblodtælling dagligt, og patienten skal omhyggeligt monitoreres for influenzalignende symptomer eller andre symptomer, der tyder på infektion. Blodværdier bør bekræftes ved to blodprøver på to på hinanden følgende dage; Leponex bør dog seponeres efter den første blodprøve. 

Hæmatologisk vurdering efter seponering af Leponex er påkrævet, indtil der er konstateret hæmatologisk remission.

Tabel 1: Foranstaltninger, der skal træffes med Leponex, afhængigt af ANC-tal for den almindelige befolkning
	Blodværdier
ANC/mm3 (/l)
	Påkrævet handling

	( 1.500 (( 1,5x109)
	Fortsæt behandling med Leponex.

	1.000 – 1.500 (1,0x109 – 1,5x109)


	Fortsæt behandling med Leponex, tag blodprøver to gange ugentligt indtil værdierne stabiliseres eller stiger og derefter en gang om måneden efter stablisering og/eller resolution.

	< 1.000 (< 1,0x109)
	Stop straks behandlingen med Leponex. Tag blodprøver dagligt, indtil den hæmatologiske abnormitet er forsvundet, overvåg patienten for infektion. Patienten må ikke geneksponeres.


Hvis Leponex seponeres, og der ses fald i ANC til under 1.000/mm3 (1,0x109/l), skal behandlingen varetages af en erfaren hæmatolog.

Patienter med benign etnisk neutropeni (BEN) 

Hos patienter med bekræftet BEN er den justerede ANC-tærskel for at påbegynde eller fortsætte med clozapin ANC ≥ 1.000/mm3 (1,0×109/l). Hvis ANC er mellem 500 og 999/mm3 (0,5–0,9×109/l), skal tallet monitoreres to gange om ugen. Behandlingen med clozapin skal seponeres, hvis ANC falder til under 500/mm3 (0,5×109/l).

Tabel 2: Foranstaltninger, der skal træffes med Leponex afhængigt af ANC-tallene for BEN-patienter
	ANC/mm3 (/L)
	Foranstaltninger, der skal træffes

	≥ 1.000 (≥ 1,0x109)
	Fortsæt behandlingen med Leponex.

	500 – 999 (0,5x109- 0,9x109)
	Fortsæt behandlingen med Leponex, tag blodprøver to gange om ugen, indtil tallene stabiliserer sig eller stiger, og derefter en gang om måneden efter stabilisering og/eller resolution.

	< 500 (< 0,5x109)
	Stop straks behandlingen med Leponex. Tag blodprøver dagligt, indtil den hæmatologiske abnormitet er forsvundet, overvåg patienten for infektion. Patienten må ikke geneksponeres.


Seponering af behandling af hæmatologiske årsager

Patienter, der har fået seponeret behandling med Leponex på grund af ANC-mangel (se ovenfor), må ikke genoptage behandlingen med Leponex.

Ordinerende læger opfordres til at registrere alle patientens blodprøveresultater og at tage de nødvendige skridt i forhold til at forhindre, at disse patienter uforsætligt behandles med stoffet. Ved fuldstændig seponering skal patienterne monitoreres ugentligt i 4 uger.
Seponering af behandling af andre årsager

Patienter, der har været i behandling med Leponex i mere end to år uden tidligere neutropeni, og som har fået behandlingen seponeret af andre årsager end neutropeni, behøver ikke at genoptage den ugentlige monitoreringsplan bortset fra den, der blev anvendt før afbrydelsen, uanset afbrydelsens varighed (dvs. årlige kontroller). Ved fuldstændig seponering skal patienterne ikke monitoreres ugentligt i 4 uger.

Patienter, der har været i behandling med Leponex mellem 18 uger og 2 år eller i mere end 2 år med en anamnese med mild neutropeni, som ikke førte til seponering af behandlingen, eller patienter, der har fået deres behandling afbrudt i mere end 3 dage, men mindre end 4 uger, skal have deres ANC monitoreret ugentligt i yderligere 6 uger. Hvis der ikke opstår hæmatologiske abnormiteter, kan monitoreringsintervallerne på 4 uger genoptages. Hvis behandling med Leponex har været afbrudt i 4 uger eller mere, skal der monitoreres ugentligt i de følgende 18 ugers behandling og dosis re-titreres (se pkt. 4.2). Ved fuldstændig seponering bør disse patienter monitoreres ugentligt i 4 uger.
I tabel 3 nedenfor opsummeres monitoreringen af ANC efter seponering af [produktnavn].

Tabel 3: ANC-monitorering efter genoptagelse af clozapin efter seponering af behandlingen af andre årsager (ikke hæmatologiske)
	Behandlingens varighed 

før seponering
	Neutropeniepiso der før seponering
	Seponeringens 

varighed
	Anbefalet monitorering 

af ANC

	≥ To år
	Nej
	Irrelevant
	Tidsplan anvendt før 

afbrydelsen (dvs. årlige 

kontroller).

	≥ To år
	Ja
	3 dage til < 4 uger
	Ugentligt i 6 uger. Hvis 

der ikke opstår 

hæmatologiske 

abnormiteter, kan 

monitoreringsintervaller

ne på maksimalt 4 uger 

genoptages.

	> 18 uger – to år
	Ja/Nej
	3 dage til < 4 uger
	

	≥ To år
	Ja
	≥ 4 uger
	Hver uge i de næste 18 ugers behandling, derefter hver måned, 

og dosis re-titreres.

	> 18 uger – to år
	Ja/Nej
	≥ 4 uger
	


Andre forsigtighedsregler

Dette lægemiddel indeholder lactosemonohydrat.

Patienter med sjældne arvelige problemer som galaktose intolerance, Lapp laktase insufficiens eller glukose-galaktose malabsorption, bør ikke tage dette lægemiddel.

Eosinofili

I tilfælde af eosinofili, anbefales det at seponere Leponex hvis eosinofiltallet stiger til over 3000/mm3 (3,0x109/l), og først at påbegynde behandlingen igen efter eosinofiltallet er faldet til under 1000/mm3 (1,0x109/l).

Thrombocytopeni

I tilfælde af thrombocytopeni anbefales det at seponere behandling med Leponex hvis thrombocyttallet falder til under 50 000/mm3 (50x109/l).

Hjerte-kar sygdomme

Ortostatisk hypotension, med eller uden synkope, kan opstå under behandling med Leponex. Kollaps kan i sjældne tilfælde være udtalt og kan være ledsaget af hjertestop og/eller vejrtrækningsstop. Der er større risiko for sådanne tilfælde ved samtidig brug af benzodiazepiner og andre psykotropiske midler (se pkt. 4.5) og under den initiale titrering i forbindelse med hurtig dosisstigning; i meget sjældne tilfælde er de opstået efter den første dosis. Patienter, der starter behandling med Leponex, skal derfor være under tæt medicinsk supervision. Monitorering af stående blodtryk og ryglejeblodtryk er nødvendigt i løbet af de første ugers behandling hos patienter med Parkinsons sygdom.

Analyse af sikkerhedsdatabaser tyder på, at brug af Leponex er forbundet med en øget risiko for myokarditis, særligt under, men ikke begrænset til, de første to måneders behandling. Nogle tilfælde af myokarditis har været fatale. Der er også rapporteret perikarditis/perikardieeffusion og kardiomyopati i forbindelse med anvendelse af Leponex; disse rapporter indeholder også fatale tilfælde. Myokarditis eller kardiomyopati bør mistænkes hos patienter, der oplever vedvarende takykardi under hvile, særligt i de første to måneder af behandlingen, og/eller palpitationer, arytmier, brystsmerter og andre tegn og symptomer på hjertesvigt (f.eks. uforklaret træthed, dyspnø, takypnø) eller symptomer, der ligner myokardieinfarkt. Andre symptomer som kan være tilstede, ud over de ovenfor nævnte, inkluderer influenzalignende symptomer. Hvis der er mistænke om myokarditis eller kardiomyopati skal Leponex behandlingen seponeres omgående og patienten henvises straks til en kardiolog.

Hos patienter, der er diagnosticeret med kardiomyopati under behandling med Leponex, er der risiko for at udvikle mitralklapinsufficiens. Mitralklapinsufficiens er blevet rapporteret i sager med kardiomyopati relateret til behandling med Leponex. Disse sager med mitral-klap-insufficiens blev rapporteret som enten mild eller moderat mitralinsufficiens på todimensionelt ekkokardiografi (2DEcho) (se pkt. 4.8).

Patienter med clozapin-induceret myokarditis eller kardiomyopati bør ikke genoptage behandlingen med Leponex.
Myokardieinfarkt

Efter markedsføring er der rapporteret om tilfælde af myokardieinfarkt, inklusiv dødelige tilfælde. Vurdering af årsagen var svær i de fleste tilfælde pga. alvorlig tidligere hjertesygdom og plausible alternative årsager.

Forlængelse af QT interval

Som med anden antipsykotika anbefales det at udvise forsigtighed hos patienter med kendt hjertekarsygdom eller arvelig QT-forlængelse.

Som med anden antipsykotika anbefales det at udvise forsigtighed når clozapin ordineres sammen med lægemidler, der er kendt for at øge QT-intervallet.

Cerebrovaskulære bivirkninger

I randomiserede placebo-kontrollerede kliniske studier, er der blevet set en ca. 3 gange øget risiko for cerebrovaskulære bivirkninger i demenspopulationen med nogle atypiske antipsykotika. Mekanismen for denne øgede risiko er ikke kendt. En øget risiko kan ikke udelukkes for andre antipsykotika eller andre patientpopulationer. Clozapin skal bruges med forsigtighed i patienter med øget risiko for slagtilfælde.

Risiko for tromboembolisme

Da Leponex kan være forbundet med tromboembolisme, skal immobilisering af patienter undgås. Der er blevet rapporteret tilfælde af venøs tromboembolisme (VTE) med antipsykotiske lægemidler. Da patienter behandlet med antipsykotika ofte er forbundet med sygdomsbetingede risikofaktorer for VTE, bør alle mulige risikofaktorer for VTE identificeres før og under behandling med Leponex og forebyggende foranstaltninger iværksættes.

Krampeanfald

Patienter med epilepsi i anamnesen bør monitoreres tæt under behandling med Leponex, da der er rapporteret dosisrelaterede kramper. I sådanne tilfælde bør dosis reduceres (se pkt. 4.2), og om nødvendigt bør antikonvulsiv behandling påbegyndes.

Antikolinerge effekter

Leponex udøver antikolinerg aktivitet, hvilket kan give bivirkninger fra hele kroppen. Omhyggelig supervision er indiceret i tilfælde af forstørret prostata og snævervinklet glaukom. Leponex er, sandsynligvis på grund af dets antikolinerge egenskaber, forbundet med varierende grader af nedsat intestinal peristaltik fra obstipation til intestinal obstruktion, fæcal ophobning, paralytisk ileus, appendicitis, megacolon og intestinal infarkt/iskæmi. (se pkt. 4.8). Dette har i sjældne tilfælde været fatalt. Særlig omhyggelighed er nødvendig hos patienter i samtidig behandling med medicin, der vides at forårsage obstipation (specielt lægemidler med antikolinerge egenskaber så som antipsykotika, antidepressiva og antiparkinsonmidler) og hos patienter med colonsygdom eller indgreb i nedre abdomen i anamnesen, da dette kan forværre situationen. Det er vigtigt, at obstipationen erkendes og behandles aktivt.

Feber

Patienterne kan under behandling med Leponex opleve forbigående temperaturstigninger over 38 °C, med de højeste temperaturer inden for de første 3 ugers behandling. Denne feber er sædvanligvis benign. Den kan lejlighedsvist være forbundet med en øgning eller et fald i ANC. Patienter med feber bør omhyggeligt undersøges med henblik på at udelukke muligheden for en underliggende infektion eller udvikling af agranulocytose. I tilfælde af høj feber, bør muligheden for neuroleptisk malignt syndrom (NMS) overvejes. Hvis diagnosen NMS bliver bekræftet, skal Leponex øjeblikkeligt seponeres og passende medicinsk behandling skal iværksættes.

Fald
Leponex kan forårsage anfald, somnolens, postural hypotension, motorisk og sensorisk ustabilitet, hvilket kan føre til fald og dermed brud eller andre skader. For patienter med sygdomme eller tilstande, eller patienter der tager medicin, der kan forværre disse virkninger, vurderes ​​faldrisici ved indledning af antipsykotisk behandling samt regelmæssigt for patienter under langvarig antipsykotisk behandling.
Metaboliske ændringer

Atypiske antipsykotiske lægemidler, inklusiv Leponex, har været forbundet med metaboliske ændringer, der kan øge den kardiovaskulær/cerebrovaskulær risiko. Disse metaboliske ændringer kan omfatte hyperglykæmi, dyslipidæmi og vægtøgning. Atypiske antipsykotiske lægemider kan forårsage metaboliske ændringer, men hver klasse har dets egen specifikke profil.

Hyperglykæmi

Der er i sjældne tilfælde rapporteret nedsat glukosetolerance og/eller forværring af diabetes mellitus i forbindelse med behandling med clozapin. Der er endnu ikke fastlagt en mekanisme for den mulige sammenhæng. Der er i meget sjældne tilfælde rapporteret svær hyperglykæmi med ketoacidose eller hyperosmolært koma hos patienter uden tidligere tilfælde af hyperglykæmi i anamnesen. Nogle tilfælde har været fatale. Da opfølgningsdata blev tilgængelige, medførte seponering af clozapin oftest remission af den nedsatte glukosetolerance, og genoptagelse af clozapin medførte recidiv. Patienter med veletableret diabetes mellitus, som er begyndt at tage atypiske antipsykotika, skal monitoreres regelmæssigt for forværret glukosekontrol. Patienter med risikofaktorer for diabetes mellitus (f.eks. overvægt, familieanamnese med diabetes mellitus) som skal begynde at tage atypiske antipsykotika, skal have målt fastende blodsukker ved begyndelsen af behandlingen og regelmæssigt under behandling. Patienter, der udvikler symptomer på hyperglykæmi under behandling med atypiske antipsykotika skal have målt fastende blodsukker. I nogle tilfælde er hyperglykæmi forsvundet efter seponering af atypiske antipsykotika, men nogle patienter krævedre fortsat antidiabetisk behandling på trods af seponering af det mistænkte lægemiddel. Seponering af clozapin bør overvejes hos patienter, hvor aktiv behandling af hyperglykæmi ikke har haft effekt.

Dyslipidæmi

Uønskede ændringer i lipider er blevet set hos patienter behandlet med antipsykotika, inklusiv Leponex. Klinisk monitorering, inklusiv baseline og periodisk opfølgning af forhøjede lipider hos patienter, der tager clozapine, anbefales.

Vægtøgning

Vægtning er blevet set med atypiske antipsykotika, inklusiv Leponex. Klinisk monitorering af vægten anbefales.

Ophørs- og seponeringseffekter

Der er rapporteret om akutte seponeringsreaktioner som følge af pludselig ophør med clozapin, hvorfor gradvis seponering anbefales. Hvis pludseligt ophør er nødvendigt (f.eks. på grund af leukopeni), bør patienten observeres nøje for tilbagevenden af psykotiske symptomer og symptomer relateret til kolinerg rebound så som voldsom svedtendens, hovedpine, kvalme, opkastning og diarré.

Særlige populationer

Nedsat leverfunktion

Patienter med stabil præeksisterende leversygdom kan tage Leponex, men regelmæssige leverfunktionstests er nødvendigt. Leverfunktionstests skal udføres hos patienter med symptomer på mulig leversygdom, f.eks. kvalme, opkastning og/eller appetitløshed opstået under Leponex-behandling. Hvis de forhøjede værdier er kliniske relevante (mere end 3 gange den øvre normalværdi) eller hvis symptomer på gulsot opstår, skal behandlingen med Leponex seponeres. Den kan kun genoptages (se ”Genbehandling” i pkt. 4.2) når resultaterne for leverfunktionstests er normale. I sådanne tilfælde skal leverfunktionen monitoreres tæt efter genoptag af Leponex.

Patienter på 60 år eller derover

Behandlingen af patienter på 60 år eller derover anbefales påbegyndt ved lavere dosis (se pkt. 4.2).

Der kan opstå ortostatisk hypotension ved behandling med Leponex, og der har været rapporter om takykardi, som kan være vedvarende. Patienter på 60 år eller derover, specielt de med kompromitteret kardiovaskulær funktion, kan være mere følsomme over for disse bivirkninger.

Patienter på 60 år eller derover kan også være særligt følsomme over for Leponex antikolinerge effekt, så som urinretention og obstipation.

Øget mortalitet hos ældre patienter med demens:

Data fra to store observationsstudier har vist, at ældre mennesker med demens, som er i behandling med antipsykotiske lægemidler har en let forøget risiko for død sammenlignet med dem, der ikke er i behandling. Der er ikke tilstrækkelig data til at give et sikkert estimat på den præcise størrelse på risikoen og baggrunden for den øgede risiko er ikke kendt.

Leponex er ikke godkendt til behandling af demensrelaterede adfærdsforstyrrelser.

4.5 
Interaktion med andre lægemidler og andre former for interaktion

Kontraindikationer for samtidigt brug

Stoffer, der vides at have betydeligt potentiale for knoglemarvsdepression, må ikke anvendes sammen med Leponex (se pkt. 4.3).

Langtidsvirkende depot-antipsykotika (med myelosuppressivt potentiale) må ikke anvendes samtidig med Leponex, da disse ikke kan fjernes hurtigt fra kroppen i tilfælde hvor dette kan være nødvendigt, f.eks. ved neutropeni (se pkt. 4.3).

Alkohol bør ikke anvendes samtidig med Leponex på grund af den mulige forstærkede sedering.

Forsigtighedsregler inklusiv dosisjustering

Leponex kan forstærke den centrale virkning af CNS-deprimerende midler, så som narkotika, antihistaminer og benzodiazepiner. Særlig forsigtighed anbefales når Leponex-behandling startes hos patienter i behandling med et benzodiazepin eller andet psykotropisk stof. Disse patienter kan have øget risiko for kredsløbskollaps som, i sjældne tilfælde, kan være udtalt og kan medføre hjerte- og/eller vejrtrækningsstop. Det er ikke klart, hvorvidt hjerte- eller verjtrækningsstop kan forhindres ved dosisjustering.

På grund af risiko for forstærket virkning, er forsigtighed nødvendig ved samtidig administration af stoffer med antikolinerg, hypotensiv eller respirationsdeprimerende virkning.

På grund af dets anti-alpha-adrenerge egenskaber, kan Leponex reducere den blodtryks-øgende effekt af noradrenalin og andre overvejende alpha-adrenerge midler og ophæve adrenalins pressor-effekt.

Samtidig administration af stoffer, der vides at hæmme aktiviteten af visse cytokrom P450 isozymer, kan øge koncentrationen af clozapin, og det kan være nødvendigt at reducere dosis af clozapin for at undgå bivirkninger. Dette er vigtigst for CYP 1A2 inhibitorer så som koffein (se nedenfor), perazin samt SSRI’et fluvoxamin . Visse andre SSRI’ere, så som fluoxetin, paroxetin og, i mindre grad, sertralin, er CYP 2D6 hæmmere og større farmakokinetiske interaktioner med clozapin er derfor mindre sandsynlig. Ligeledes er farmakokinetiske interaktioner med CYP 3A4 hæmmere, så som azol-antimykotika, cimetidin, erythromycin samt proteasehæmmere, usandsynlige, selv om tilfælde er rapporteret. 

Hormonkontraceptiva (inklusive kombinationer af østrogen og progesteron eller progesteron alene) hæmmer CYP 1A2, CYP 3A4 og CYP 2C19. Dosisjustering af clozapin kan derfor være nødvendigt ved påbegyndelse eller seponeringen af hormonkontraceptiva i henhold til de individuelle medicineringsbehov. 

Da plasmakoncentrationen af clozapin øges af koffein og reduceres med næsten 50% efter en 5-dages koffeinfri periode, kan justering af clozapindosis være nødvendig hvis koffeinindtaget ændres. I tilfælde af pludseligt rygeophør kan plasmakoncentrationen af clozapin øges, hvilket kan medføre øgning i bivirkninger.

Der har været rapporteret om tilfælde af interaktion mellem citalopram og clozapin, hvilket kan øge risikoen for bivirkninger associeret med clozapin. Disse interaktioner er ikke blevet fuldt belyst.

Samtidig administration af stoffer, der vides at inducere cytokrom P450 enzymer, kan nedsætte plasmakoncentrationen af clozapin, medførende reduceret effekt. Stoffer, der vides at inducere aktiviteten af cytochrom P450 enzymer, med indberettede interaktioner med clozapin, inkluderer bl.a. Carbamazepin (må ikke anvendes samtidig med clozapin pga. dets myelosuppressive potentiale), phenytoin og rifampicin. Kendte induktorer af CYP1A2, som omeprazol, kan føre til nedsat niveau af clozapin. Den potentielle mulighed for clozapins reducerede effekt bør overvejes, når det bruges sammen med disse stoffer.

Andet

Samtidigt brug af litium eller andre CNS-aktive midler kan forøge risikoen for udvikling af neuroleptisk malignt syndrom (NMS).

Der er rapporteret sjældne, men alvorlige tilfælde af kramper, inklusiv debut af kramper hos non-epileptiske patienter, samt isolerede tilfælde af delirium i forbindelse med samtidig administration af Leponex og valproinsyre. Disse virkninger skyldes muligvis en farmakodynamisk interaktion, hvor mekanismen endnu ikke er bestemt.

Samtidig behandling med clozapin og valproinsyre kan øge risikoen for neutropeni og clozapin-induceret myokarditis. Hvis det er nødvendigt at bruge clozapin samtidig med valproinsyre, kræves nøje monitorering.
Der bør udvises forsigtighed hos patienter i samtidig behandling med stoffer, der hæmmer eller inducerer cytokrom P450 isozymer. Der er indtil nu ikke observeret klinisk relevante interaktioner med tricykliske antidepressiva, phenothiaziner og type IC anti-arytmika, som vides at bindes til cytokrom P450 2D6.

Som ved andre antipsykotika skal clozapin udskrives med forsigtighed sammen med lægemidler, der vides at øge QTc-intervallet eller give elektrolyt-ubalance.

En oversigt over de lægemiddel interaktioner med Leponex, der menes at være vigtigst, er givet i Tabel 4 herunder. Listen er ikke fuldstændig.

Tabel 4: Anbefalinger for de mest almindelige lægemiddelinteraktioner med Leponex

	Lægemiddel
	Interaktioner
	Kommentarer

	Knoglemarvshæmmere (f.eks. carbamazapin, chloramphenicol, sulphonamider (f.eks co-trimoxazol), pyrazolon analgetika (f.eks. phenylbutazon), penicilamin, cytotoksiske stoffer og langtidsvirkende depot injektioner af antipsykotika


	Interagerer ved at øge risikoen og/eller graden af knogle​marvshæmning
	Leponex må ikke benyttes samtidig med andre stoffer med et kendt potentiale for at hæmme knoglemarvsfunktionen

(se pkt. 4.3)

	Benzodiazepiner
	Samtidig brug kan øge risikoen for kredsløbskollaps, hvilket kan medføre hjerte- og/eller respirationsstop
	Selv om det sjældent forekommer, advares mod at anvende disse stoffer sammen. Rapporter antyder at respiratorisk depression og kollaps mere sandsynligt forekommer ved starten af denne kombination end når Leponex tilføjes et etableret benzodiazepin regime.



	Antikolinergika
	Leponex potenserer virkningen af disse stoffer ved additiv antikolinerg aktivitet
	Observer patienter for antikolinerge bivirkninger f.eks. obstipation, særligt når anvendt som hjælp til at kontrollere hypersalivation



	Antihypertensiva
	Leponex kan potensere den hypotensive virkning af disse stoffer som følge af dets sympatomimetisk antagonistiske virkning


	Forsigtighed tilrådes hvis Leponex anvendes samtidig med antihypertensiva. Patienter bør advares om risikoen for hypotension, særligt i perioden med initial dosis titrering 



	Alkohol, MAO-hæmmere, CNS depresserende stoffer, inklusiv narkotika og benzodiazepiner
	Forstærket central virkning.

Additiv CNS depression samt forstyrret kognitiv og motorisk præstation ved kombinations​behandling med disse stoffer


	Forsigtighed tilrådes hvis Leponex anvendes samtidig med andre CNS aktive stoffer. Advar patienter om de muligt øgede sedative virkninger og advar dem mod at køre eller betjene maskineri



	Stoffer med høj proteinbinding (f.eks. warfarin og digoxin)
	Leponex kan forårsage en stigning i plasma​koncentrationen af disse stoffer som følge af fortrængning fra plasma​proteiner


	Patienter bør monitoreres for forekomsten af bivirkninger forbundet med disse stoffer, og dosis af det proteinbundne stof justeres om nødvendigt.



	Phenytoin
	Tilføjelse af phenytoin til Leponex-regimet kan forårsage en nedgang i plasmakoncentrationen af clozapin


	Såfremt phenytoin skal benyttes bør patienten monitoreres tæt for en forværring eller tilbagevenden af psykotiske symptomer



	Lithium
	Samtidig brug kan øge risikoen for udvikling af neuroleptisk malignt syndrom (NMS) 


	Observer for tegn og symptomer på NMS

	CYP1A2 inducerende stoffer (f.eks. omeprazol)
	Samtidig anvendelse kan nedsætte clozapin-niveauet


	Potentiale for reduceret effekt af clozapin bør tages i betragtning

	CYP1A2 hæmmende stoffer f.eks. fluvoxamin, koffein, ciprofloxan, perazin eller hormonkontraceptiva(CYP1A2, CYP3A4, CYP2C19)


	Samtidig anvendelse kan øge clozapin-niveauet


	Potentiale for tiltagne bivirkninger. Forsigtighed er nødvendig ved ophør med samtidig anvendelse af CYP1A2 eller CYP3A4 hæmmende stoffer, da der kan forekomme et fald i clozapin-niveauet.

Hæmning af CYP2C19 kan have minimal effekt.


4.6
Graviditet og amning
Graviditet

Der er kun begrænset klinisk data på eksponering ved graviditet for clozapin. Dyrestudier indikerer ikke direkte eller indirekte skadelig virkning med hensyn til graviditet, embryo/føtal udvikling, fødsel eller postnatal udvikling (se pkt. 5.3). Der bør udvises forsigtighed ved ordination til gravide kvinder.

Nyfødte, der har været udsat for antipsykotika (inkl. Leponex) under tredje trimester af graviditeten har risiko for at få bivirkninger inkluderende ekstrapyramidale og/eller abstinenssymptomer i varierende sværhedsgrad og varighed efter fødslen. Der har været rapporteret om agitation, hypertoni, hypotoni, tremor, somnolens, respirationsforstyrrelser eller spiseforstyrrelser. Derfor skal nyfødte monitoreres omhyggeligt.

Amning

Dyreundersøgelser tyder på, at clozapin udskilles i modermælk og har en effekt i det ammende spædbarn; mødre der får Leponex bør derfor ikke amme.

Fertilitet

Begrænsede data om virkningen af clozapin på human fertilitet er inkonklusiv. Clozapin havde ingen effekt på fertiliteten hos han- og hunrotter, når der blev administreret op til 40 mg/kg svarende til en human ækvivalens dosis på 6,4 mg/kg eller omkring en tredjedel af den maksimalt tilladte humane voksne dosis. 

Kvinder i den fødedygtige alder
Kvinder, der skifter fra andet antipsykotika til Leponex, kan opleve igen at menstruere normalt. Kvinder i den fødedygtige alder bør derfor anvende relevant og sufficient antikonception.
4.7
Virkninger på evnen til at føre motorkøretøj eller betjene maskiner


Ikke mærkning.


Da Leponex virker sederende og sænker krampetærsklen, bør aktiviteter så som at føre motorkøretøj og betjene maskiner undgås, særligt i de første uger af behandlingen.
4.8
Bivirkninger

Resumé af sikkerhedsprofilen

For størstedelens vedkommende kan clozapins bivirkningsprofil forudses ud fra de farmakologiske egenskaber. En vigtig undtagelse er stoffets tendens til at forårsage agranulocytose (se pkt. 4.4). På grund af denne risiko er brugen begrænset til behandlingsresistent skizofreni samt psykose, der opstår i forbindelse med Parkinsons sygdom med behandlingssvigt ved standardregime. Selvom monitorering af blodværdier er en vigtig del af plejen af patienter, der får clozapin, skal lægen være opmærksom på andre sjældne, men alvorlige bivirkninger, som kun kan diagnosticeres i de tidlige stadier ved omhyggelig observation og kommunikation med patienten, for at undgå morbiditet og mortalitet.

De mest alvorlige bivirkninger, der er set med clozapin, er agranulocytose, krampeanfald, hjerte-kar sygdomme og feber (se pkt. 4.4). De mest almindelige bivirkninger er sløvhed/sedation, svimmelhed, takykardi, forstoppelse og øget spytproduktion.

Data fra kliniske forsøg viste en varierende andel af clozapin-behandlede patienter (fra 7,1 til 15,6%), der stoppede pga. en bivirkning, kun omfattende dem, der kunne forbindes med clozapin. De mere almindelige bivirkninger, der kunne føre til ophør, var leukopeni, somnolens, svimmelhed (inklusiv vertigo) og psykiske forstyrrelser.

Blod- og lymfesystem

Der er en udtalt forbindelse mellem udvikling af granulocytopeni og agranulocytose og behandling med Leponex. Selvom dette sædvanligvis er reversibelt ved seponering af behandling, kan agranulocytose medføre sepsis og kan være fatalt. Da akut seponering af behandling er nødvendig for at undgå udvikling af livstruende agranulocytose, er monitorering af ANC obligatorisk (se pkt. 4.4). Tabel 5 nedenfor viser den estimerede forekomst af agranulocytose for hver behandlingsperiode med Leponex.

Tabel 5: Estimeret forekomst af agranulocytose1
	Behandlingsperiode
	Forekomst af agranulocytose per 100.000 patientugers2 observation

	Uge 0-18
	32,0

	Uge 19-52
	2,3

	Uge 53 og længere
	1,8


1
Fra ’UK Clozaril Patient Monitoring Service lifetime registry experience’ mellem 1989 og 2001.

2
Patienttid er summen af individuelle tidsenheder, hvor den registrerede patient har fået Leponex inden debut af agranulocytose. For eksempel 100.000 patient-uger hos 1000 patienter registret i 100 uger (100*1000=100.000), eller 200 patienter som var registreret i 500 uger (200*500=100.000) inden debut af agranulocytose.

Den kumulative forekomst af agranulocytose i ’UK Clozaril Patient Monitoring Service lifetime registry experience’ (0-11,6 år mellem 1989 og 2001) er 0,78%. Størstedelen af tilfældene (ca. 70%) forekom indenfor de første 18 ugers behandling.

Metaboliske og ernæringsmæssige forstyrrelser

Der er i sjældne tilfælde rapporteret om nedsat glukosetolerance og/eller udvikling eller forværring af diabetes mellitus under behandling med clozapin. Der er i meget sjældne tilfælde rapporteret svær hyperglykæmi, i visse tilfælde førende til ketoacidose/hyper​-osmolært koma, hos patienter i behandling med Leponex, uden tidligere tilfælde af hyperglykæmi i anamnesen. Glukoseniveauerne normaliseres hos de fleste patienter efter seponering af Leponex. I få tilfælde recidiverede hyperglykæmien ved genoptagelse af behandling. Selvom de fleste patienter havde risikofaktorer for non-insulin dependent diabetes mellitus, er hyperglykæmi også dokumenteret hos patienter uden kendte risikofaktorer (se pkt. 4.4).

Forstyrrelser i nervesystemet

Meget almindeligt observerede bivirkninger inkluderer sløvhed/sedering og svimmelhed.

Leponex kan forårsage EEG-forandringer, inklusiv spike- og wave-komplekser. Det sænker krampetærsklen dosisafhængigt og kan inducere myokloniske kramper og generaliserede krampeanfald. Der er større risiko for disse symptomer ved hurtig dosistitrering og hos patienter med allerede eksisterende epilepsi. I sådanne tilfælde bør dosis reduceres og, om nødvendigt, behandling med antikonvulsiva påbegyndes. Carbamazepin bør undgås på grund af stoffets knoglemarvsdeprimerende potentiale, og andre mulige farmakokinetiske interaktioner med andre antikonvulsiva bør overvejes. Patienter behandlet med Leponex kan i sjældne tilfælde opleve delirium.

Der er i meget sjældne tilfælde rapporteret tardiv dyskinesi hos patienter i behandling med Leponex, som har været behandlet med andre antipsykotika. Patienter der har udviklet tardiv dyskinesi med andre antipsykotika har oplevet bedring med Leponex.

Kardielle forstyrrelser

Der kan opstå takykardi og postural hypotension, med eller uden synkope, specielt i de første uger af behandlingen. Prævalens og sværhedsgrad af hypotension afhænger af hastighed og størrelse af dosistitreringen. Der er i forbindelse med behandling med Leponex rapporteret kredsløbskollaps på grund af udtalt hypotension, særligt i forbindelse med aggressiv titrering, med risiko for hjerte- eller vejrtrækningsstop.
En mindre del af patienterne behandlet med Leponex oplever EKG-forandringer svarende til de der ses med andre antipsykotika, inklusiv S-T segmentdepression og flade eller inverterede T-takker, som normaliseres efter seponering af Leponex. Den kliniske betydning af disse forandringer er uklar. Der er dog observeret sådanne abnormaliteter hos patienter med myokarditis, som derfor bør overvejes.

Der er rapporteret isolerede tilfælde af kardielle arytmier, perikarditis/perikardiel effusion og myokarditis, af hvilke nogle har været fatale. Størstedelen af myokarditis-tilfældene opstod inden for de første 2 måneder af behandling med Leponex. Kardiomyopati opstod som regel senere i behandlingsforløbet.

Der er rapporteret eosinofili i forbindelse med nogle tilfælde af myokarditis (ca. 14%) og perikarditis/perikardiel effusion; det vides dog ikke om eosinofili er en pålidelig markør for karditis.
Tegn og symptomer på myokarditis eller kardiomyopati inkluderer vedvarende hvile-takykardi, palpitationer, arytmier, brystsmerter og andre tegn og symptomer på hjertesvigt (f.eks. uforklaret træthed, dyspnø, takypnø) eller symptomer, der ligner myokardieinfarkt. Andre symptomer som kan være til stede, udover de ovenfor nævnte, inkluderer influenzalignende symptomer.

Pludselig, uforklaret død vides at opstå blandt psykiatriske patienter, der får konventionel antipsykotisk behandling, men også blandt ubehandlede psykiatriske patienter. Sådanne dødsfald er i meget sjældne tilfælde rapporteret blandt patienter i behandling med Leponex.

Vaskulære forstyrrelser

Der er rapporteret sjældne tilfælde af thromboembolisme.

Det respiratoriske system

Der er i meget sjældne tilfælde opstået respiratorisk depression og respirationssvigt, med eller uden kredsløbskollaps (se pkt. 4.4 samt pkt. 4.5).

Gastrointestinalkanalen

Der er meget hyppigt observeret obstipation og hypersalivation samt hyppige tilfælde af kvalme og opkastning. Der kan i meget sjældne tilfælde opstå ileus (se pkt. 4.4). Behandling med Leponex kan i sjældne tilfælde være forbundet med dysfagi. Aspiration af indtaget føde kan forekomme hos patienter med dysfagi eller som konsekvens af akut overdosering.

Forstyrrelser i lever- og galdeveje

Der kan forekomme forbigående, asymptomatiske stigninger i leverværdier og, i sjældne tilfælde, hepatitis og cholestatisk gulsot. Der er i meget sjældne tilfælde rapporteret fulminant levernekrose. Hvis der udvikles gulsot, skal behandling med Leponex seponeres (se pkt. 4.4). Der er i sjældne tilfælde rapporteret akut pankreatitis.

Forstyrrelser i nyrer og urinveje

Der er rapporteret isolerede tilfælde af akut interstitiel nefritis i forbindelse med behandling med Leponex.

Forstyrrelser i det reproduktive system samt bryst

Der er i meget sjældne tilfælde rapporteret priapisme.

Generelle forstyrrelser

Der er rapporteret tilfælde af neuroleptisk malignt syndrom (NMS) hos patienter i behandling med Leponex alene eller i kombination med litium eller andre CNS-aktive lægemidler.

Akutte seponeringsreaktioner er blevet rapporteret (se pkt. 4.4).

Tabel over bivirkninger

Nedenstående tabel (Tabel 6) angiver bivirkninger akkumuleret fra spontane rapporter samt rapporter fra kliniske afprøvninger.

Tabel 6: Estimat over frekvensen af behandlingsrelaterede bivirkninger fra spontane rapporter og rapporter fra kliniske afprøvninger

Bivirkninger er angivet efter frekvens, med anvendelse af følgende benævnelser: Meget almindelig ((1/10), almindelig ((1/100 til <1/10), ikke almindelig ((1/1000 til <1/100), sjælden ((1/10.000 til <1/1000), meget sjælden (<1/10.000), ikke kendt (kan ikke estimeres ud fra forhåndenværende data).

	Infektioner og parasitære sygdomme

	
	Ikke kendt:
	Sepsis*

	Benigne, maligne og uspecificerede tumorer (inkl. cyster og polypper)

	
	Ikke kendt:
	Hæmatologisk malignitet

	Blod og lymfesystem

	
	Almindelige:
	Leukopeni/fald i leukocyttal/neutropeni, eosinofili, leukocytose

	
	Ikke almindelig:
	Agranulocytose

	
	Sjælden:
	Anæmi

	
	Meget sjælden:
	Thrombocytopeni, trombocytæmi

	Immunsystemet

Ikke kendt:
Angioødem*, leukocytoklastisk vaskulitis*, lægemiddel-induceret udslæt med eosinofili og systemiske symptomer (DRESS)*

	Det endokrine system

	
	Ikke kendt:
	Pseudofæokromocytom*

	Metabolisme og ernæring

	
	Almindelig:
	Vægtøgning

	
	Sjælden:
	Diabetes mellitus, nedsat glukosetolerance, fedme*

	
	Meget sjælden:
	Hyperosmolært koma, ketoacidose, svær hyperglykæmi, hypercholesterolæmi, hypertriglyceridæmi

	Psykiske forstyrrelser

	
	Almindelig:

Ikke almindelig:

Sjælden:
	Dysartri

Dysfemi

Rastløshed, agitation

	Nervesystemet

	
	Meget almindelige:
	Sløvhed/sedering, svimmelhed

	
	Almindelige:
	Krampeanfald/kramper/myokloniske kramper, ektrapyramidale symptomer, akathisi, tremor, rigiditet, hovedpine

	
	Ikke almindelig:
	Malignant neuroleptikasyndrom

	
	Sjælden:
	Konfusion, delirium

	
	Meget sjælden:
	Tardiv dyskinesi, obsessiv-kompulsiv symptomer.

	
	Ikke kendt:
	Kolinerg syndrom (efter pludselig seponering)*, EEG-forandringer*, pleurototonus*, restless legs syndrome (RLS) *

	Øjne

	
	Almindelig:
	Sløret syn

	Hjerte

	
	Meget almindelig:
	Takykardi

	
	Almindelig:
	EKG-forandringer

	
	Sjælden:
	Kredsløbskollaps, arytmier, myokarditis, perikarditis/perikar​diel effusion

	
	Meget sjælden:
	Kardiomyopati, hjertestop

	
	Ikke kendt:
	Myokardieinfarkt*,**, myokarditis*,**, brystsmerter/angina pectoris*, atrieflimmer *, palpitationer*, mitral-klapinsufficiens associeret med clozapin-relateret kardiomyopati *

	Vaskulære sygdomme

	
	Almindelige:
	Synkope, postural hypotension, hypertension

	
	Sjælden:
	Tromboembolisme

	
	Ikke kendt:
	Hypotension*, venøs tromboemboli

	Luftveje, thorax og mediastinum

	
	Sjælden:
	Aspiration af spist mad, pneumoni og infektioner i de nedre luftveje, som kan være fatale. Obstruktiv søvnapnø syndrom*

	
	Meget sjælden:
	Respiratorisk depression/respirationsstop

	
	Ikke kendt:
	Pleuraeffusion*, nasal tilstopning

	Mave-tarm-kanalen

	
	Meget almindelige:
	Obstipation, hypersalivation

	
	Almindelige:
	Kvalme, opkastning, anoreksi, mundtørhed

	
	Sjælden:
	Dysfagi

	
	Meget sjælden:
	Intestinal obstruktion/paralytisk ileus/fækal ophobning, forstørret spytkirtel

	
	Ikke kendt:
	Megacolon*,**, intestinal infarkt/iskæmi*,**, intestinal nekrose*,**, intestinal ulceration*,** og intestinal perforation*,**, diarre*, maveubehag/halsbrand/dyspepsi*, colitis*, appendicitis ***

	Lever og galdeveje

	
	Almindelig
	Forhøjede leverenzymer

	
	Sjælden:
	Pankreatitis, hepatitis, cholestatisk gulsot, 

	
	Meget sjælden:
	Fulminant levernekrose

	
	Ikke kendt:
	Leversteatose*, levernekrose*, levertoksicitet*, leverfibrose*, levercirrose*, leversygdomme inkl. de levertilstande, der fører til livstruende følgevirkninger som fx leverskade (hepatisk, kolestatisk og blandet), leversvigt, som kan være livstruende, og lever-transplantation*

	Hud og subkutane væv

	
	Meget sjælden:
	Hudreaktioner

	
	Ikke kendt:
	Pigmenteringsforstyrrelser*

	Knogler, led, muskler og bindevæv

	
	Ikke kendt:
	Rhabdomyolyse*, muskelsvaghed*, muskelkramper*, muskelsmerter*, systemisk lupus erythematosus*

	Nyrer og urinveje

	
	Almindelige:
	Urinretention, urininkontinens

	
	Meget sjælden:
	Tubulointerstitiel nefritis

	
	Ikke kendt:
	Nyresvigt*, nokturnal enurese*

	Graviditet, puerperium og den perinatale periode

	
	Ikke kendt:
	Neonatalt abstinenssyndrom (se pkt. 4.6)

	Det reproduktive system og mammae

	
	Meget sjælden:
	Priapisme

	
	Ikke kendt
	Retrograd ejakulation *

	Almene symptomer og reaktioner på administrationsstedet

	
	Almindelige:
	Benign hypertermi, forstyrrelser i sved-/temperaturregulerin​gen, feber, træthed

	
	Meget sjælden:

Ikke kendt:
	Pludselig uforklaret død

Polyserositis*

	Undersøgelser

	
	Sjælden:


	Øget CPK

	Skader, forgiftninger og proceduremæssige komplikationer

	
	Ikke almindelig:
	Fald (associeret med clozapin-inducerede anfald, døsighed, postural hypotension, motorisk og sensorisk ustabilitet)*


* Bivirkninger efter markedsføring fra spontane tilfælde og litteratur.

** Disse bivirkninger var i nogle tilfælde fatale.

*** Inklusive perforeret appendicitis.

Beskrivelse af udvalgte bivirkninger
Hæmatologisk malignitet (HM)
Epidemiologiske studier har vist en kumulativ dosis- og tidsafhængig sammenhæng mellem clozapin og hæmatologisk malignitet. I et stort kohortestudie var den absolutte risiko for at udvikle en hæmatologisk malignitet 61 tilfælde pr. 100.000 personår blandt clozapin-behandlede patienter versus 41 tilfælde pr. 100.000 personår hos dem, der fik andre antipsykotiske lægemidler, svarende til 0,7 % hos clozapin-brugere versus 0,5 % i den anden gruppe, over en gennemsnitlig opfølgningsperiode på 12,3 år. En høj kumulativ eksponering for clozapin var forbundet med en justeret odds ratio (aOR) på 3,35 (95 % CI: 2,22–5,05) og en behandlingsvarighed ≥ 5 år med en aOR på 2,94 (95 % CI: 2,07–4,17). Der blev også observeret et kumulativt dosis–respons-forhold for lymfom med en aOR på 4,06 (95 % CI: 2.60–6.33) ved den samme kumulative dosistærskel. I hvilket omfang, hæmatologisk overvågning af clozapin-behandlede patienter kan bidrage til disse estimater, vides ikke.
Der er observeret meget sjældne tilfælde af ventrikulær takykardi og QT forlængelse, som kan være associeret med Torsades des Pointes, men der er dog ingen klar årsagssammenhæng med brug af dette lægemiddel.

Indberetning af formodede bivirkninger
Når lægemidlet er godkendt, er indberetning af formodede bivirkninger vigtig. Det muliggør løbende overvågning af benefit/risk-forholdet for lægemidlet. Sundhedspersoner anmodes om at indberette alle formodede bivirkninger til:

Lægemiddelstyrelsen

Axel Heides Gade 1
DK-2300 København S
Websted: www.meldenbivirkning.dk
4.9 Overdosering

Mortaliteten er ca. 12 % i tilfælde af akut forsætlig eller uforsætlig overdosering med Leponex, for hvilke der findes information vedrørende udkommet. De fleste dødsfald var forbundet med hjertesvigt eller pneumoni forårsaget af aspiration og opstod ved doser over 2000 mg. Der har været rapporter om patienter der har overlevet doser på over 10.000 mg. Hos enkelte voksne, primært personer der ikke tidligere har fået Leponex, har doser helt ned til 400 mg imidlertid medført livstruende komatøse tilstande og i et enkelt tilfælde død. Hos små børn har indtagelse af 50-200 mg medført stærk sedering og koma, uden at være letalt.

Tegn og symptomer

Søvnighed, letargi, arefleksi, koma, konfusion, hallucinationer, agitation, delirium, ekstrapyramidale symptomer, hyper-refleksi, kramper, hypersalivation, mydriasis, sløret syn, termolabilitet, hypotension, kollaps, takykardi, kardielle arytmier, aspirationspneumoni, dyspnø, respiratorisk depression og respiratorisk svigt.
Behandling

Der findes ingen specifik modgift for Leponex.

Ventrikeltømning og/eller administration af aktivt kul inden for de første 6 timer efter indtagelse af lægemidlet. Peritoneal dialyse og hæmodialyse vil sandsynligvis være uden effekt. Symptomatisk behandling under vedvarende kardiel monitorering, respirationsovervågning, monitorering af elektrolytter og syre-basebalance. Brug af adrenalin bør, på grund af risiko for “reverse-adrenalineffekt”, undgås i behandlingen af hypotension.

Tæt medicinsk supervision er nødvendig i mindst 5 dage på grund af risiko for forsinkede reaktioner.

4.10
Udlevering


Begrænset til sygehuse og speciallæger i psykiatri og neurologi.

5. 
FARMAKOLOGISKE EGENSKABER

5.0
Terapeutisk klassifikation

Farmakoterapeutisk klassifikation: Antipsykotika; Diazepiner, oxazepiner and thiazepiner, ATC-kode: N05A H02

5.1
Farmakodynamiske egenskaber

Virkningsmekanisme

Leponex er vist at være et antipsykotisk middel, der adskiller sig fra klassiske antipsykotika.

I farmakologiske undersøgelser har stoffet ikke induceret katalepsi eller hæmmet apomorfin- eller amfetamininduceret stereotyp adfærd. Det har kun svag dopaminreceptor-blokkerende aktivitet ved D1, D2, D3 og D5 receptorer, men udviser høj potens ved D4 receptoren. 

Farmakodynamisk virkning 

Leponex har potent anti-alfa-adrenerg-, antikolinerg-, antihistaminerghæmmede effekt samt hæmmende effekt på arousal-reaktionen. Det er ligeledes vist at besidde antiserotoninerge egenskaber.

Klinisk virkning og sikkerhed 

Klinisk giver Leponex hurtig og udtalt sedering og udøver antipsykotisk effekt hos skizofrene patienter, der er resistente over for anden behandling. I sådanne tilfælde er Leponex vist at være effektivt til lindring af både positive og negative skizofrene symptomer, hovedsageligt i kort-tids undersøgelser. I en åben klinisk undersøgelse med 319 behandlingsresistente patienter, behandlet i 12 måneder, blev observeret klinisk relevant bedring hos 37 % af patienterne inden for den første behandlingsuge og i yderligere 44 % ved slutningen af de 12 måneder. Bedring blev defineret som ca. 20 % reduktion fra baseline i Brief Psychiatric Rating Scale Scoren. Derudover er der beskrevet bedring i visse dele af den kognitive dysfunktion.

Sammenlignet med klassiske antipsykotika giver Leponex færre alvorlige ekstrapyramidale reaktioner, så som akut dystoni, parkinsonlignende bivirkninger og akathisia. I modsætning til klassiske antipsykotika giver Leponex lille eller ingen stigninger i prolaktin, og man undgår derved bivirkninger så som gynækomasti, amenorré, galaktorré og impotens.

En potentielt alvorlig bivirkning ved behandling med Leponex er granulocytopeni og agranulocytose, der opstår med en estimeret hyppighed på henholdsvis 3 % og 0,7%. Denne risiko taget i betragtning, skal brugen af Leponex begrænses til patienter, der er behandlingsresistente eller patienter med psykose i Parkinsons sygdom, når andre behandlingsstrategier har fejlet (se pkt. 4.1) og som er i stand til at få foretaget regelmæssige hæmatologiske undersøgelser (se pkt. 4.4 samt 4.8).
5.2
Farmakokinetiske egenskaber

Absorption

Absorptionen af oralt administreret Leponex er 90-95 %; hverken hastighed eller omfang af absorptionen påvirkes af mad.

Leponex gennemgår moderat first-pass metabolisme, medførende en absolut biotilgængelighed på 50-60 %. 

Distribution

Ved steadystate-tilstand, når stoffet gives to gange daglig, nås den maksimale koncentration efter gennemsnitligt 2,1 timer (range: 0,4-4,2 timer) med et fordelingsvolumen på 1,6 l/kg. Leponex bindes med ca. 95 % til plasmaproteiner. 

Biotransformation

Leponex metaboliseres næsten fuldstændig inden udskillelse af CYP1A2 og CYP3A4, samt i et vist omfang af CYP2C19 og CYP2D6. Af hovedmetabolitterne er kun demethylmetabolitten fundet at være aktiv. Dens farmakologiske virkning ligner clozapins, men er betydeligt svagere og af kort varighed.

Elimination

Eliminationen er bifasisk, med en gennemsnitlig halveringstid på 12 timer (range: 6-26 timer). Efter enkeltdoser af 75 mg er den gennemsnitlige halveringstid 7,9 timer; den øges til 14,2 timer når steadystate-tilstanden nås ved administration af daglige doser af 75 mg i mindst 7 dage.

Der er kun fundet spor af uændret lægemiddel i urin og fæces, ca. 50 % af den administrerede dosis udskilles som metabolitter i urinen og 30% i fæces.

Linearitet/non-linearitet

Dosisøgninger fra 37,5 mg til 75 mg og 150 mg, givet 2 gange daglig, er fundet ved steadystate at medføre lineær dosisproportionel øgning i AUC og i maksimal og mindste plasmakoncentration.

5.3
Prækliniske sikkerhedsdata


De prækliniske data viser ingen særlig fare for mennesker på basis af traditionelle undersøgelser af sikkerhedsfarmakologi, gentagen dosistoksicitet, genotoksicitet og karcinogenicitet (for reproduktions toksicitet se pkt. 4.6).
6.
FARMACEUTISKE OPLYSNINGER
6.1
Hjælpestoffer


Magnesiumstearat 


Kolloid vandfri silica


Povidon K30


Talcum


Majsstivelse 


Lactosemonohydrat

6.2
Uforligeligheder


Ikke relevant.
6.3
Opbevaringstid


3 år.

6.4
Særlige opbevaringsforhold


Dette lægemiddel kræver ingen særlige forholdsregler vedrørende opbevaringen.

6.5
Emballagetyper og pakningsstørrelser

Blister.
6.6
Regler for destruktion og anden håndtering

Ingen særlige forholdsregler.

